У Студзеньскім паўстаньні таксама прынялі ўдзел замежнікі. Адзін зь іх італьянскі палкоўнік Франчэска Нула38, які ў красавіку 1863 г. прыбыў з Італіі ў Кракаў. 3 траўня на чале атраду італьянскіх добраахвотнікаў, так званых “гарыбальдзейцаў”, перайшоў мяжу Каралеўства Польскага пад Крашавіцамі39. У першай сутычцы перамог атрад расейцаў пад Падленжам40. Атрымаў ад Нацыянальнага ўраду званьне генэрала. Ён быў забіты ў бітве пад Крыкаўкай41 5 траўня 1863 г. Пахаваны на могілках у Олькушы42. Каб ушанаваць 130-годзьдзе з дня сьмерці палкоўніка, польскай поштай выдадзена 5 мая 1993 г. марка наміналам 2 500 злотых. На марцы партрэт героя на фоне бою “гарыбальдзейцаў”.